laion/Wikipedia-Exotic huggingface dataset:
Esmaspäevamiitingud

Esmaspäevamiitingud olid Baltimaade iseseisvuse toetuseks korraldatud miitingud Rootsis, mille algatajad olid Rootsis elavad eestlased Peeter Luksep ja Andres Küng ning rootslased Gunnar Hökmark ja Håkan Holmberg. Seda ettevõtmist on nimetatud ka esmaspäevaliikumiseks. Koosolekud toimusid 1990. aasta märtsist 1991. aasta septembrini, kokku 79 esmaspäeval. Esimest korda koguneti Norrmalmstorgi väljakul Stockholmis, seejärel samaaegselt igal esmaspäeval kell 12 üle Rootsi 20–30 linnas. Miitingutel osales tavaliselt paarsada, dramaatiliste sündmuste ajal kuni paar tuhat inimest. Miitingutel esinesid nii Rootsi kui Eesti juhtivad poliitikud ja kultuuritegelased, orkestrid ja koorid tulid miitingutele tasuta esinema. Peeter Luksep, Andres Küng, Gunnar Hökmark ja Håkan Holmberg said president Lennart Merilt 1999. aastal Valgetähe III klassi teenetemärgid. Esmaspäevamiitingute korraldamispaika Norrmalmstorgil paigaldas Stockholmi linn skulptuuri Vabaduse allikas (Frihetens källa), mille pidulik avamine leidis aset 28. mail 2004. 15. augustil 2011 tähistati Norrmalmstorgil esmaspäevamiitingute 20. aastapäeva. Kõnega esines Rootsi peaminister Fredrik Reinfeldt, kohal olid ka Eesti peaminister Andrus Ansip, Läti peaminister Valdis Dombrovskis ja Leedu peaminister Andrius Kubilius. 27. augustil 2016 tähistati Norrmalmstorgil 25 aasta möödumist sellest, kui Rootsi taastas diplomaatilised suhted taasiseseisvunud Eesti, Läti ja Leeduga. Kõnedega esinesid esmaspäevamiitingute algatajad Gunnar Hökmark ja Håkan Holmberg. Lääne diasporaa roll Eesti iseseisvuse taastamisel (Aho Rebase ettekanne Jõhvi kontserdimajas 6. augustil 2008), Estonian World Review Online, 8. august 2008 Kristel Vaino, Eesti pilt Rootsi ajalehtedes aastatel 1995-1997 ja 2002-2003, magistritöö, Tartu 2004, lk. 9. http://www.regeringen.se/sb/d/14146/a/173215 Sirle Sööt. "Taasiseseisvusele ja vabale Läänemerele pühendatud meeleavaldus". www.sverigeesterna.se.
Pavia kartuuslaste klooster

Pavia kartuuslaste klooster (Certosa di Pavia) asub Põhja-Itaalias 10 km Pavia linnast Milano pool Certosa di Pavia vallas. Mungad elavad kloostris ka tänapäeval. Aastal 1947 läks see küll kartuuslaste käest üle tsistertslaste mungaordule. Kirik ja osa kloostrist on külastajatele avatud. Kloostrit hakkas 1396. aastal ehitama Gian Galeazzo Visconti, kes kavandas selle suguvõsa mausoleumiks. Visconti soovil pidi kloostrikirik meenutama Milano hilisgooti stiilis katedraali (Milano toomkirikut). Kuid tervelt sajandi pikkuseks veninud ehitamise ajal jõudsid muutuda nii ehitusstiilid (gootika, renessanss ja barokk) kui ka ehitise omanikud: Viscontide valdused läksid Sforzadele. Suure panuse pühakoja valmimisse andis teiste seas ka 15. sajandi meister Giovanni Antonio Amadeo, kes kasutas kiriku renessanssdekoori loomisel uudset reljeeftehnikat ja mitmevärvilisi kaunistusi. Kloostrikiriku fassaadi alumine osa on ohtralt kaunistatud pühakute, apostlite ja prohvetite kujudega, mille all asuvad Rooma keisrite medaljonreljeefid. Ülemine osa pärineb aastast 1500. Kloostri sissepääsu taha jääb kirikusse juhtiv siseõu, kus asuvad veinikeldrid ja toidusalved. Teisel pool asub aastatel 1620–1625 Francesco Maria Richini poolt ehitatud Palazzo Ducale, kus asusid kloostriülema ja hertsogi eluruumid. Pietradura altarid: mõned kabelite 17. sajandi altaritest on poolvääriskividest (pietra dura) mustritega Ludovico Il Moro ja Beatrice d'Este vararenessanss-stiilis hauamonument Gian Galeazzo Visconti haud lõunatranseptis Perugino altarimaal (1496): kuuest tahvlist koosnevast altarimaalist on säilinud vaid Jumal-Isa kujutav tahvel Bergognone laefreskod refektooriumis Leheküljed Certosa kohapeal linna Certosa di Pavia Itaaliakeelne koduleht Veebileht Certosa di Pavia Kirjeldus Charter of Pavia Louis Marquis Malaspina Sannazaro (Milano, 1818)
Taevakaart

Taevakaart ehk astronoomiline kaart on kaart, mis kujutab tähtede paiknemist taevas Maalt vaadates. Kõige levinumad on sfäärilise taevaskera kujutused kumeruseta tasapinnal kahe ringina (põhja- ja lõunapoolkera), kuid tarvitatakse ka teistsuguseid projektsioone.
Alexander Ireland

Alexander Ireland (11. veebruar 1901 Leith, Edinburgh – jaanuar 1966) oli Šotimaa ja Suurbritannia poksija. Ireland oli Suurbritannia meister kergekeskkaalus (kuni 147 naela ehk 66,7 kg) 1921. aastal. Ireland sai kergekeskkaalus (kuni 147 naela ehk 66,7 kg) 1920. aasta Antwerpeni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Albert Schneiderile (Kanada). Ireland poksis märtsist 1922 kuni aprillini 1930 elukutselisena. Ta osales kokku 29 kohtumisel, millest võitis 16 (neist 2 nokaudiga) ja kaotas 10 (neist 3 nokaudiga) kohtumist ning 3 kohtumist jäi viiki. 7. suveolümpiamängude poksivõistlus. Antwerpen 1920. Tulemused inglise keeles Alexander Ireland veebisaidil Olympedia (inglise) Alexander Ireland veebisaidil BoxRec (inglise)
George McKenzie

George McKenzie (22. september 1900 Leith, Edinburgh – 5. aprill 1941 Leith, Edinburgh) oli Šotimaa ja Suurbritannia poksija. McKenzie oli Suurbritannia meister kukk-kaalus (kuni 118 naela ehk 53,5 kg) 1920. aastal. McKenzie sai kukk-kaalus (kuni 118 naela ehk 53,5 kg) 1920. aasta Antwerpeni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Clarence Walkerile (Lõuna-Aafrika Liit) ning võites 3. koha kohtumises Henri Hébrants'i (Belgia). McKenzie poksis jaanuarist 1922 kuni märtsini 1931 elukutselisena. Ta osales kokku 19 kohtumisel, millest võitis 12 (neist 5 nokaudiga) ja kaotas 6 (neist 2 nokaudiga) kohtumist ning 1 kohtumine jäi viiki. George McKenzie noorem vend James oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee. 7. suveolümpiamängude poksivõistlus. Antwerpen 1920. Tulemused inglise keeles George McKenzie veebisaidil Olympedia (inglise) George McKenzie veebisaidil BoxRec (inglise)
James McKenzie

James McKenzie (13. august 1903 Leith, Edinburgh – 8. jaanuar 1931) oli Šotimaa ja Suurbritannia poksija. McKenzie sai kärbeskaalus (kuni 112 naela ehk 50,8 kg) 1924. aasta Pariisi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Fidel LaBarbale (USA). McKenzie vanem vend George oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee. 8. suveolümpiamängude poksivõistlus. Pariis 1924. Tulemused inglise keeles James McKenzie veebisaidil Olympedia (inglise)
Risti ümberpööramine

Risti ümberpööramine on sümboolne ja/või vandaalne tegevus, mille eesmärk on näidata oma suhtumist kristlikku kirikusse ja Jeesusesse. Enamasti süüdistab ühiskond ja meedia ristide ümberpööramises kalmistutel sataniste ja antikristlasi[viide?], kuid vähemalt Eestis on politsei enamasti hiljem välja selgitanud, et tegu on alaealiste või joobes vandaalitsejatega, kes omavad väga vähest ülevaadet satanismi põhitõdedest ja eesmärkidest.[viide?] Risti ümberpööramist on laialdaselt kasutatud ka filmides ("The Omen", "The Exorcist" jt), kus see sümboliseerib saatanlike või deemonlike jõudude kohalviibimist ning sügavamat huvi kas koha või seal viibivate isikute vastu. Tagurpidi rist
Refraktor

Refraktor on läätsedest koosnev optiline teleskoop. Nüüdisaja suurim refraktor asub USAs Yerkesi observatooriumis. 1825 paigutati Tartu Tähetorni Fraunhoferi refraktor, mis oma 9-tollise läbimõõduga objektiiviga oli selle aja suurim ja parim läätsteleskoop maailmas. Katadioptriline süsteem Reflektor Refraktsioon Teleskoop H. Eelsalu, 1996. Astronoomialeksikon. Eesti Entsüklopeediakirjastus. Lk 109
Reflektor

Reflektor on peeglitest koosnev optiline teleskoop, mille objektiiv on enamasti nõgus paraboloidpeegel. Erinevalt refraktorist ei teki reflektoril värviaberratsiooni. Cassegraini süsteem Katadioptriline süsteem Refraktor H. Eelsalu, 1996. Astronoomialeksikon. Eesti Entsüklopeediakirjastus. Lk 109–110
Astrograaf

Astrograaf on taeva fotografeerimise teleskoop. Tänapäeval kasutatakse astrograafide asemel teleskoobi juurde paigaldatavaid astrokaameraid. H. Eelsalu, 1996. Astronoomialeksikon. Eesti Entsüklopeediakirjastus. Lk 112 TEA entsüklopeedia 3. köide, 2009.
Pussy Riot

Pussy Riot on Venemaa punkansambel, mille liikmed kasutavad pseudonüüme. Nad alustasid kontsertide korraldamist 2011. aastal ning jaanuaris 2012 tegid põgusa etteaste Punasel väljakul. Kahele liikmele määrati hiljem trahv. Pussy Riot astus 21. veebruaril 2012 Kristuse Lunastaja kirikus üles lauluga "Jumalaema, aja Putin minema", tantsides ikonostaasi ees. Samal päeval vahistati Nadežda Tolokonnikova ja Marija Aljohhina. Ansambli kolmas liige Jekaterina Samutsevitš vahistati märtsis. Moskvas pikendas 20. juulil 2012 kohus ansambli Pussy Riot kolme liikme eeluurimisvangistust veel kuue kuu võrra kuni 12. jaanuarini 2013. 7. augustil 2012 taotles prokurör Aleksei Nikiforov Hamovniki kohtus punkansambli Pussy Riot liikmetele kolme aasta pikkust vanglakaristust. 17. augustil 2012 määras kohus Samutsevitšile, Aljohhinale ja Tolokonnikovale kaheaastase vanglakaristuse. Kõik kolm kaebasid otsuse edasi. Moskva linnakohus mõistis Jekaterina Samutsevitšile 10. oktoobril tingimisi karistuse, kuid jättis Aljohhina ja Tolokonnikova vabadusekaotuse jõusse. Pussy Rioti aktsiooniga seoses oma seisukoha avaldanud Toomas Hendrik Ilves ja võtnud seisukohad ka mitmed Eestis tegutsevate kirikute juhtivad isikud, näiteks Meego Remmel, Andres Põder ja metropoliit Kornelius . 2018. aasta jalgpalli maailmameistrivõistluste finaalmängus Moskvas Lužniki staadionil jooksis neli Pussy Rioti liiget väljakule, et mälestada aktsiooniga "Policeman enters the game" ('Mängu astub politseinik') 11 aastat tagasi surnud luuletajat Dmitri Prigovi ning tema loomingu üht tegelast taevapolitseinikku. Ühtlasi nõuti selle aktsiooniga kõigi poliitvangide vabastamist, ebaseaduslike vahistamiste lõpetamist meeleavaldustel, poliitilise konkurentsi lubamist jne. Mängu jälgis tribüünilt maailmameistrivõistluste korraldajamaa Venemaa president Vladimir Putin. Väljakule jooksnud kolm neidu ja üks noormees toimetati politseijaoskonda. Vene uurijad taotlevad Pussy Rioti eeluurimisvangistuse pikendamist, Postimees, 13. aprill 2012 Moskvas vahistati kolmas Putinit mõnitanud punkbändi liige, err.ee, 16. märts 2012 Prokurör nõudis Pussy Rioti liikmetele 3-aastast vanglakaristust, ERR, 7. august 2012 Vene kohus mõistis Pussy Rioti liikmed kaheks aastaks vangi, Postimees, 17. august 2012 Vene kohus vabastas ühe Pussy Rioti liikmetest, Postimees President Ilves: kirik ei tohi olla võimu mugav tööriist[alaline kõdulink], Delfi, 3. aprill 2012 Tiiu Pikkur, Remmel: õigeusu kirikul oleks praegu sobiv Pussy Riotile andestada, Eesti Kirik, 8. aprill 2012 Põder heidab Ilvesele ette Pussy Rioti õigustamist, Eesti Päevaleht, 4. aprill 2012 Metropoliit Kornelius: kui Pussy Riot kahetseb oma tegu, tuleb nad vabastada[alaline kõdulink], Delfi, 6. august 2012 Fotod: skandaalne Vene punkrühmitus korraldas MM-finaalmatšil protestiaktsioon[alaline kõdulink] Postimees, 15. juuli 2018
Astronoomiariistad

Astronoomiariistad on peamiselt astronoomiaobservatooriumides paiknevad riistad ja nende manused (aksessuaarid) ning seadmed, millega määratakse taevakehade asendit (koordinaate), liikumist, keemilist koostist ja füüsikalist olekut ning astronoomilist aega. Kõige tähtsam astronoomiariist on teleskoop. H. Eelsalu, 1996. Astronoomialeksikon. Eesti Entsüklopeediakirjastus. Lk 110-111
Maakonna õigustega linn

Maakonna õigustega linn on Hiinas linn, millel on maakonna õigused, või maakond, mis halduslikult samastatakse linnaga, kus asub selle halduskeskus. Hiina Rahvavabariigis (Mandri-Hiinas) on maakonna õigustega linnad (县级市, xianjishi (xiànjíshì), xianjishi (xiànjí shì)) maakondadega samal hierarhiatasemel olevad 3. järgu haldusüksused, kuhu kuulub nii linna- kui ka maapiirkondi (linnu, külasid ja põllumajanduslikku maad). Maapiirkonnad hõlmavad tavaliselt suurema territooriumi kui linnapiirkonnad. Et eristada maakonna õigustega linnu tavalistest linnadest, kasutatakse esimeste kohta terminit 市区 'linnaala' (shiqu (shìqū)). Tavaliselt alluvad nad 2. järgu haldusüksustele (näiteks ringkondadele), mõnikord ka otse 1. järgu haldusüksustele (näiteks provintsidele). Enamik maakonna õigustega linnu loodi 1980. ja 1990. aastatel maakondadest. See praktika lõppes 1997. On olemas ka allringkonna õigustega linnad. Need on maakonna õigustega linnad, mille õigused lähenevad ringkonna õigustega linnade õigustele. Sellised on näiteks Jiyuan (Henani provints), Xiantao (Hubei) ja Golmud (Qinghai). Taiwanis kannavad maakonnaõigusega linnad ehk provintsialluvusega linnad nimetust 省轄市 shengxiashi (shěngxiáshì) ehk 省管市. Nad on ühe astme võrra madalamal provintsiõigustega linnadest (otsealluvusega linnadest). Nad on provintside otsealluvuses. 20. sajandi alguses nõuti Linnamoodustamise Seaduste (市組織法) järgi provintsialluvusega linnaks saavalt linnalt, et ta oleks provintsi halduskeskus ning seal elaks vähemalt 200 000 elanikku. Juhul kui linnal oli eriline poliitiline, majanduslik või kultuuriline tähtsus, siis piisas 100 000 elanikust. Hiina haldusjaotus Taiwani haldusjaotus
Eksponentrida

Eksponentrida on astmerida kujul ∑ n = 0 ∞ z n n ! = 1 + z 1 ! + z 2 2 ! + z 3 4 ! + … . {\displaystyle \sum _{n=0}^{\infty }{\frac {z^{n}}{n!}}=1+{\frac {z}{1!}}+{\frac {z^{2}}{2!}}+{\frac {z^{3}}{4!}}+\ldots \,.} See rida koondub kogu komplekstasandil eksponentfunktsiooniks e z {\displaystyle e^{z}} , kus e on Euleri arv. Kaasik, Ü. (2002). Matemaatikaleksikon. Tartu.
Eksponentfunktsioon

Eksponentfunktsioon on funktsioon kujul E x p ( z ) = e z , {\displaystyle \mathrm {Exp} (z)=e^{z}\,,} kus e on Euleri arv. Eksponentfunktsioon on naturaallogaritmi pöördfunktsioon. Eksponentfunktsiooniks nimetatakse üldisemalt ka funktsiooni c a z , {\displaystyle ca^{z}\,,} kus a on positiivne konstant ja c on nullist erinev kordaja. Olgu z ja w kompleksarvud e z + w = e z e w , {\displaystyle e^{z+w}=e^{z}e^{w}\,,} e 0 = 1 , {\displaystyle e^{0}=1\,,} e z ≠ 0 , {\displaystyle e^{z}\neq 0\,,} d d z e z = e z , {\displaystyle {d \over dz}e^{z}=e^{z}\,,} ( e z ) n = e n z , n ∈ Z . {\displaystyle \,(e^{z})^{n}=e^{nz},n\in \mathbb {Z} \,.} Juhul, kui z ja w on reaalarvud, kehtib ( e z ) w = e z w . {\displaystyle \,(e^{z})^{w}=e^{zw}\,.} Eksponentfunktsiooni saab tervel komplekstasandil defineerida astmereana e z = ∑ n = 0 ∞ z n n ! . {\displaystyle e^{z}=\sum _{n=0}^{\infty }{\frac {z^{n}}{n!}}.} Seda astmerida nimetatakse eksponentreaks. Seda rida saab kasutada eksponentfunktsiooni üldistamiseks juhule, kus z on ruutmaatriks või üldisemalt mõni Banachi algebra element. Samaväärselt võib eksponentfunktsiooni defineerida piirväärtusena e x = lim n → ∞ ( 1 + x n ) n . {\displaystyle e^{x}=\lim _{n\rightarrow \infty }\left(1+{\frac {x}{n}}\right)^{n}.} integraalvõrrandi x = ∫ 1 y d t t . {\displaystyle x=\int _{1}^{y}{dt \over t}.} lahendina või diferentsiaalvõrrandi d d x y ( x ) = y ( x ) , y ( 0 ) = 1 {\displaystyle \,{d \over dx}y(x)=y(x),\quad y(0)=1} lahendina. Euleri valem e i x = cos ⁡ ( x ) + i sin ⁡ ( x ) , {\displaystyle e^{ix}=\cos(x)+i\sin(x),\,} seob eksponentfunktsiooni trigonomeetriliste funktsioonidega. Astendaja ehk eksponent Hüperboolsed funktsioonid Astmefunktsioon Kaasik, Ü. (2002). Matemaatikaleksikon. Tartu.
Alexander Wilson (kirjanik ja luuraja)

Alexander Wilson (24. oktoober 1893 Dover – 4. aprill 1963 Ealing) oli inglise kirjanik, luuraja ja MI6 ohvitser. Wilson sündis Doveris iirlannast ema ja inglasest isa pojana. Tema lapsepõlves järgnes perekond perepeale Mauritiusele, Singapuri, Hongkongi ja Tseilonile. Wilson sai hariduse St Josephi kolledžist Hongkongis ja St Bonifatiuse katoliiklikust kolledžist Plymouthis. 1925. aastal asus Wilson tööle Punjabi Ülikooli Islamia kolledži Inglise kirjanduse professorina, 1928. aastal sai temast sama kolledži juhataja, kuni ametist loobumiseni 1931. aastal, mil ta asus tööle ajalehetoimetajana. Wilson oli neli korda abielus, mõnikord ka üheaegselt enam kui ühes abielus. Wilson suri südamerabandusse 4. aprillil 1963 ja on maetud Miltoni kalmistule Portsmouthis. Tema hauasammas on ühe jala kaugusel kolleegist MI6 agendi kaptenleitnant Lionel Crabbi kalmust. Tema elust on valminud 2018 BBC seriaal „Proua Wilson“, peaosades Iain Glen ja Ruth Wilson. Alexander Wilson kirjutas ja avaldas 3 teadusteost ja 21 spiooniromaani, 4 romaani on säilinud käsikirjas. Võimalik, et paljude Wilsoni teoste peategelased, näiteks agent Hugh Shannon ja luureülem Sir Leonard Wallace – James Bondi ja M-i prototüübid – tuginesid Wilsoni enda spioonikärjäärile. Terry Kirby, Writer lover, soldier, spy: The strange and secretive life of Alexander Wilson, The Independent, 8 October 2010 Tim Crook, The Secret Lives of the Secret Agent: The Mysterious Life and Times of Alexander Wilson, Kultura Press, 2010 The Times, 11 October 2010 Monday, Edition 1; National Edition, SECTION: FEATURES; Pg. 55, 56, LENGTH: 2340 words 'Four wives, seven children and a life of lies; Alexander Wilson was a Second World War hero and a leading novelist, as well as a bigamist and a cad. His grandson, Sam Wilson, pieces together his family's incredible past' Peter Mitchell [1] Commander Lionel ‘Buster’ Crabb, 4 July 2007
Astmerida

Astmereaks nimetatakse funktsionaalrida kujul ∑ n = 0 ∞ a n ( x − c ) n = a 0 + a 1 ( x − c ) 1 + a 2 ( x − c ) 2 + a 3 ( x − c ) 3 + ⋯ {\displaystyle \sum _{n=0}^{\infty }a_{n}\left(x-c\right)^{n}=a_{0}+a_{1}(x-c)^{1}+a_{2}(x-c)^{2}+a_{3}(x-c)^{3}+\cdots } kus c on konstant, an on n-nda liikme kordaja ning x muutuja. Astmeread ilmuvad loomulikul moel kui funktsioonide Taylori read. Tihti valitakse c = 0, näiteks Maclaurini ridade juhul. Sel juhul võtavad astmered mõnevõrra lihtsama kuju ∑ n = 0 ∞ a n x n = a 0 + a 1 x + a 2 x 2 + a 3 x 3 + ⋯ . {\displaystyle \sum _{n=0}^{\infty }a_{n}x^{n}=a_{0}+a_{1}x+a_{2}x^{2}+a_{3}x^{3}+\cdots .} Geomeetriline rida on astmerida kujul 1 1 − x = ∑ n = 0 ∞ x n = 1 + x + x 2 + x 3 + ⋯ , {\displaystyle {\frac {1}{1-x}}=\sum _{n=0}^{\infty }x^{n}=1+x+x^{2}+x^{3}+\cdots ,} See rida koondub, kui |x|<1. Eksponentrida on eksponentfunktsiooni Taylori rida e x = ∑ n = 0 ∞ x n n ! = 1 + x + x 2 2 ! + x 3 3 ! + ⋯ , {\displaystyle e^{x}=\sum _{n=0}^{\infty }{\frac {x^{n}}{n!}}=1+x+{\frac {x^{2}}{2!}}+{\frac {x^{3}}{3!}}+\cdots ,} See rida koondub tervel komplekstasandil. Siinuse Taylori rida on sin ⁡ ( x ) = ∑ n = 0 ∞ ( − 1 ) n x 2 n + 1 ( 2 n + 1 ) ! = x − x 3 3 ! + x 5 5 ! − x 7 7 ! + ⋯ , {\displaystyle \sin(x)=\sum _{n=0}^{\infty }{\frac {(-1)^{n}x^{2n+1}}{(2n+1)!}}=x-{\frac {x^{3}}{3!}}+{\frac {x^{5}}{5!}}-{\frac {x^{7}}{7!}}+\cdots ,} See rida koondub tervel komplekstasandil. Kõik ülaltoodud näited on ühtlasi näited Maclaurini ridadest. Koonduvusraadius Laurent'i rida Kaasik, Ü. (2002). Matemaatikaleksikon. Tartu.
IV liiga 1995/96

IV liiga 1995/96 oli Eesti jalgpalli IV liiga 1995. ja 1996. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja lääs. 1Maardu SK loobus üleminekumängudest 1Risti JK diskvalifitseeritud peale 2. vooru. Märkus: Üks mäng: Kiviõli JK II - KSK Kespo oli märgitud kui kaotus mõlemale meeskonnale. Meistriliiga 1995/96 Esiliiga 1995/96 II liiga 1995/96 III liiga 1995/96
Taylori rida

Taylori rida on matemaatikas funktsiooni esitus astmereana, mille kordajateks on funktsiooni tuletised ühe etteantud argumendi väärtuse a juures. Juhul, kui a = 0, nimetatakse seda rida ka Maclaurini reaks. Lõpmatult diferentseeruva reaalmuutuja või kompleksmuutuja funktsiooni ƒ(x) Taylori rida punkti a ümbruses on astmerida ∑ n = 0 ∞ f ( n ) ( a ) n ! ( x − a ) n = f ( a ) + f ′ ( a ) 1 ! ( x − a ) + f ″ ( a ) 2 ! ( x − a ) 2 + f ( 3 ) ( a ) 3 ! ( x − a ) 3 + ⋯ , {\displaystyle \sum _{n=0}^{\infty }{\frac {f^{(n)}(a)}{n!}}\,(x-a)^{n}=f(a)+{\frac {f'(a)}{1!}}(x-a)+{\frac {f''(a)}{2!}}(x-a)^{2}+{\frac {f^{(3)}(a)}{3!}}(x-a)^{3}+\cdots ,} kus n! on faktoriaal, ƒ (n)(a) tähistab n-ndat järku tuletist punktis a. 0-järku tuletis on funktsioon ise ja 0! = 1. Juhul, kui a = 0, nimetatakse seda rida Maclaurini reaks. Analüütilised funktsioonid ühtivad alati oma Taylori reaga, kuid üldjuhul ei pruugi funktsioon võrduda oma Taylori reaga ka piirkonnas, kus selle Taylori rida koondub. Näiteks funktsioon e−1/x² pole analüütiline punktis x = 0. Selle Taylori rida punkti x = 0 ümbruses on 0 iga x väärtuse korral, kuid e−1/x² seda pole. Laurent'i rida Kaasik, Ü. (2002). Matemaatikaleksikon. Tartu.
II liiga 1996/97

II liiga 1996/97 oli Eesti jalgpalli tugevuselt kolmanda liiga, II liiga, kuues hooaeg. Kõik mängub toimusid 1996. aasta sügisel. Kõik mängub toimusid 1996. aasta sügisel. Kõik mängub toimusid 1997. aasta kevadel. 1FC Flora Fännklubilt võeti 4 punkti maha. Kõik mängub toimusid 1997. aasta kevadel. Kõik mängub toimusid 1997. aasta kevadel. 1 Kärdla LM muutis hooaja lõpus nimeks Kärdla FC Hiiu Kalur. Kõik mängub toimusid 1997. aasta kevadel. Meistriliiga 1996/97 Esiliiga 1996/97 III liiga 1996/97 IV liiga 1996/97
Argument (matemaatika)

Funktsiooni argument on matemaatikas sõltumatu muutuja, mis võtab väärtusi funktsiooni määramispiirkonnas. Näiteks eksponentfunktsiooni f ( x ) = e x {\displaystyle f(x)=e^{x}} argument on x. Väärtus
Kompleksmuutuja funktsioon

Kompleksmuutuja funktsioon on funktsioon, mille määramis- ja muutumispiirkond on mingid kompleksarvude hulgad. Reaalmuutuja funktsioon Analüütiline funktsioon Täisfunktsioon Mitmeleheline funktsioon Üheleheline funktsioon Kaasik, Ü. (2002). Matemaatikaleksikon. Tartu.
II liiga 1997/98

II liiga 1997/98 oli Eesti jalgpalli tugevuselt kolmanda liiga II liiga 1997. ja 1998. aasta hooaeg. Meistriliiga 1997/98 Esiliiga 1997/98 III liiga 1997/98 IV liiga 1997/98
Kompleksmuutuja funktsioonide teooria

Kompleksmuutuja funktsioonide teooria ehk kompleksmuutuja funktsiooniteooria on matemaatika haru, milles uuritakse kompleksmuutuja funktsioonide teatavaid klasse. Kaasik, Ü. (2002). Matemaatikaleksikon. Tartu.